als_Latn dik_Latn sag_Latn
Mjekët në Britaninë e Madhe, duket se kanë zbuluar një mënyrë për pakësimin e vdekjeve që shkaktohen nga kanceri në zorrë dhe në stomak. Sipas një studimi të fundit, nëse personat mbi moshën 50-vjeçare marrin nga një aspirinë në ditë, mundësia që të preken nga këto sëmundje, apo të humbin jetën, është më e vogël. Në kërkimin e një ekipi të Univesitetit ‘Queen Mary’në Londër, gjithsesi theksohet mundësia e efekteve anësore të aspirinës. Sipas shkencëtarëve, nëse nuk merren me këshilla mjekësore, aspirinat mund të shkaktojnë gjakderdhje të brendshme. Shkencëtarët, për të arritur në këtë përfundim, studiuan rreth 200 kërkime të ndryshme, që kishin të bënin me përfitimet dhe dëmet shëndetësore që sjell marrja e aspirinës. Ata zbuluan se ky ilaç pakëson me 30 deri në 40 për qind vdekjet nga kanceri i stomakut dhe në zorrë, por ndikon edhe në luftimin e llojeve të tjera të kancerit, si tek ai i gjirit, i mushkërive apo i prostatës. Megjithatë, mjekët vijojnë të këshillojnë se lënia e duhanit dhe shmangia e mbipeshës, janë faktorët kryesorë në parandalimin e një prej sëmundjeve më vdekjeprurëse në botë.
als_Latn